5e2483d4e63e9c42cb7016949aee8164
### Hvordan har I arbejdet med databeskyttelsesforordningen?


easytranslate.com
2021.04
Siden den blev introduceret den 25. maj 2018, har vi arbejdet intenst med at overholde kravene i databeskyttelsesforordningen og mere end det. Vi har opbygget en robust infrastruktur på platformen, som vi hele tiden forbedrer. Vi evaluerer løbende vores processer og vores samarbejde med andre parter, så vi kan blive ved med at være de bedste. For at verificere dette gennemgår vi en ekstern ISAE3000 revision hvert år.


219f241d85fb221714efb8e0a4f6d74a
### Kan jeg få adgang til mine data, redigere i dem og flytte og/eller slette dem, når jeg vil?


easytranslate.com
2021.04
Selvfølgelig - det er dine data! Du har fuld kontrol over dine personlige oplysninger i dine kontoindstillinger. I "Min konto" kan du redigere, eksportere og slette dine oplysninger med et tryk på en enkelt knap. Når det kommer til dine personlige oplysninger i dine kildefiler og oversatte filer, kan du slette disse filer på et hvilket som helst tidspunkt under det respektive projekt, eller simpelthen bare stole på vores interne datalagringsproces. Besøg dine kontoindstillinger for at få flere oplysninger og for at vælge din foretrukne måde at opbevare filer på.


518399d64067c6008fb97cbb5cc39c5c
### Hvad bruger I mine oplysninger til?


easytranslate.com
2021.04
Vi indsamler kun den information, som vi skal bruge til at gøre vores arbejde for dig så effektivt som muligt. Det er derfor vi indhenter dine kontaktoplysninger, virksomhedsoplysninger og finansielle data, samt dine kildefiler. Mens vi bruger dine oplysninger til at oprette en konto på platformen, håndtere dine projekter og fakturere dig, bruger vi dine filer til at oversætte det, du ønsker at få oversat.


d463cc1319bf5cbf94ba7ca15ff61560
### Hvor kan jeg få mere at vide om, hvordan mine data bliver behandlet hos jer?


easytranslate.com
2021.04
I vores privatlivspolitik finder du alle oplysninger om, hvordan vi håndterer og behandler dine data. Hvis du står tilbage med ubesvarede spørgsmål, må du endelig kontakte os direkte.


bf0664a25932ce76267328ab2d7fc158
### Vil mine data blive brugt i tredjelande?


easytranslate.com
2021.04
Vi har mange forskellige kunder med forskellige profiler, og dette spørgsmål kan derfor ikke besvares en-til-en. Vi bruger forskellige underkontraherende registerførere, nogle i tredjelande, de fleste i EU. På grund af de forskellige behov er listen her over de underkontraherende registerførere ikke nødvendigvis gældende for dine specifikke indstillinger. Listen angiver hver underkontraherende registerførers formål. Hvis du har nogle spørgsmål om, hvilke underkontraherende registerførere, der er relevante i dit specifikke tilfælde, bedes du kontakte os.

Derudover er det vigtigt for os at nævne, at vi har gyldige databehandlingsaftaler (DPA´er) med alle vores underkontraherende registerførere. Det betyder, at vi har det juridiske grundlag til at overføre dine data og overvåge overholdelsen heraf, samt overvåge de underkontraherende registerføreres overholdelse af databeskyttelsesreglerne generelt.


610a471c77eee92a9df50b8ce03632ed
### Hvem skal jeg kontakte, hvis jeg har spørgsmål eller bekymringer i forhold til EasyTranslate og databeskyttelsesforordningen?


easytranslate.com
2021.04
Skriv en e-mail til gdpr@easytranslate.com!

